Ráðstefna um almenningssamgöngur sem raunhæfan kost Innanríkisráðuneytið efnir miðvikudaginn 20. mars til ráðstefnu um almenningssamgöngur um land allt . Fjallað verður um nýja stefnu í samgönguáætlun og snýst um endurskipulagningu almenningssamgangna innan sveitarfélaga og milli sveitarfélaga . Ráðstefnan um standa frá kl. 10 til 13 og fer fram á Radisson BLU Hótel Sögu í Reykjavík . Þátttakendur eru beðnir að skrá sig með því að senda tilkynningu á netfangið kristin.hjalmarsdottir@irr.is eigi síðar en mánudaginn 18. mars . Á ráðstefnunni munu sérfræðingar samgöngufyrirtækja og fulltrúar yfirvalda fjalla um ýmsar hliðar málsins og hefst ráðstefnan með setningarávarpi Ögmundar Jónassonar innanríkisráðherra . Nefnir hann ávarp sitt : „ Samferða skynseminni “ og mun hann fjalla um þær áherslubreytingar og stefnumótun sem fram koma í núgildandi samgönguáætlun . Að loknu ávarpi ráðherra verða flutt nokkur stutt erindi um hinar ýmsu hliðar almenningssamgangna . Fjallað verður um hvort almenningssamgöngur eru raunhæfur kostur um land allt , hvernig Strætó bs. nýtir framlag ríkisins til almenningssamgangna og rætt verður um þá reynslu sem fengist hefur af endurskipulagningu almenningssamgangna á Austurlandi og í Eyjafirði . Þá verður fjallað um umhverfismál og samgöngustefnu og í lokin mun Ari Eldjárn fjalla um efnið stuð í strætó eins og hann metur það .